text: Nu tre rockere anholdt for bordel-afpresning
  14 juni 2013 kl. 07.53
  Anholdelserne af rockere i en afpresningssag fra Kolding forsætter. Torsdag aften lykkedes det Sydøstjyllands Politi at foretage anholdelse af endnu en af de mistænkte.
  Dermed har politiet nåede op på den tredje rocker-anholdelse i sagen.
  Den anholdte er en 32 årig mand med tilknytning til Bandidos Chapter Kolding. Også han sigtes for afpresning efter straffelovens § 281, ved over længere tid, at have afkrævet beskyttelsespenge af flere bordeller i Kolding.
  Der vil senere i dag ske fremstilling i grundlovsforhør med begæring om varetægstfængsling. I den forbindelse kan det oplyses, at den anholdte fra den 12. juni i går blev varetægtsfængslet i 4 uger ved retten i Kolding.
  Sagen efterforskes fortsat og endnu en anholdelse forventes.
  